Γεγονότα Φεβρουαρίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2014, συνοδευόμενα από τις πηγές μέσω των οποίων μεταδόθηκαν. 

## 1η Φεβρουαρίου
;Πόλεμος και επιθέσεις
*Στη Γενεύη ολοκληρώνονται οι συνομιλίες για τον τερματισμό του εμφυλίου πολέμου στη Συρία.(BBC)
*Στην Ουκρανία ο ακτιβιστής Ντίμτρο Μπουλάτοφ επανεμφανίζεται έπειτα από τον φερόμενο βασανισμό του από την κυβέρνηση. (CNN) 
*Σε επιδρομή της συριακής πολεμικής αεροπορίας στο Χαλέπι με τη ρίψη βαρελιών γεμάτων με εκρηκτικά από ελικόπτερα, σκοτώνονται τουλάχιστον 90 άμαχοι. (in.gr)

;Καταστροφές
*Εκρήγνυται το Ηφαίστειο Σιναμπούνγκ στην Ινδονησία, με αποτέλεσμα το θάνατο 14 ανθρώπων. (''Jakarta Post'')

;Επιστήμη και περιβάλλον
*Εγκαινιάζεται η μονή σιδηροδρομική γραμμή Mumbai Monorail στη Μουμπάι. (New Delhi Television Limited)

;Αθλητισμός
*Η Λιβύη κατακτά τον πρώτο της διεθνή τίτλο στο ποδόσφαιρο, επικρατώντας της Γκάνα 4-3 στο Κέιπ Τάουν στον τελικό του Πρωταθλήματος Εθνών της Αφρικής. (BBC News)

## 2 Φεβρουαρίου
;Καταστροφές
*Από σφοδρή κακοκαιρία πλήττονται αρκετές χώρες στην Ευρώπη. Στην Ιταλία, 3 άτομα πεθαίνουν όταν παρασύρονται από χείμαρρο στη Σικελία. (Ναυτεμπορική)

;Πολιτική και εκλογές
*Σε ήρεμο κλίμα διεξάγονται οι γενικές εκλογές στην Ταϊλάνδη, στις οποίες δεν συμμετέχει το Δημοκρατικό Κόμμα της αντιπολίτευσης. Η εκλογική διαδικασία σε 37 από τις 56 περιφέρειες στα νότια της χώρας διακόπτεται και επαναληπτικές εκλογές θα διεξαχθούν στις 23 Φεβρουαρίου. (enet.gr)
*Στις κάλπες για τις γενικές εκλογές προσέρχονται οι πολίτες στην Κόστα Ρίκα. (Reuters) 
**Ο Λουίς Γκιγέρμο Σολίς προηγείται οριακά με 30,2% στον πρώτο γύρο και θα αναμετρηθεί με τον Τζόνι Αράγια (30,1%) στο δεύτερο γύρο, στις 6 Απριλίου. (Το Βήμα)
*Διεξάγονται προεδρικές εκλογές στο Ελ Σαλβαδόρ.(Los Angeles Times)
** Ο πρώην αντάρτης Σαλβαδόρ Σάντσες Σερέν προηγείται με 48,9% στον πρώτο γύρο και θα αναμετρηθεί στο δεύτερο γύρο στις 9 Μαρτίου με τον συντηρητικό Νόρμαν Κιχάνο, ο οποίος πήρε 38,9%. (Ζούγκλα)

;Αθλητισμός
*Ο Έλληνας Βύρων Κοκκαλάνης κατακτά το χρυσό μετάλλιο στο παγκόσμιο κύπελλο ιστιοπλοΐας RSX που ολοκληρώνεται στο Μαϊάμι των ΗΠΑ με 19 βαθμούς ποινής. (in.gr)
*Η ομάδα των Σιάτλ Σίχοκς νικά 43-8 τους Ντένβερ Μπρόνκος στον τελικό και κατακτά το Σούπερ Μπόουλ του αμερικανικού ποδοσφαίρου. (Τα Νέα)

## 3 Φεβρουαρίου
;Τέχνες και κουλτούρα
*Η Fox Broadcasting Company αναφέρει ότι το φετινό Σούπερ Μπόουλ παρακολουθήθηκε από περισσότερα των 111 εκατ. ατόμων στις ΗΠΑ, κάτι που το καθιστά το γεγονός με τη μεγαλύτερη τηλεθέαση στην αμερικανική ιστορία. (Headline)

;Επιθέσεις
*Ένοπλος μαθητής εισβάλλει στο σχολείο του στα περίχωρα της Μόσχας και ανοίγει πυρ σκοτώνοντας 2 άτομα και παίρνοντας ομήρους. Ο δράστης συλλαμβάνεται αργότερα. (enet.gr)

;Οικονομία
*Η Τζάνετ Γέλεν ορκίζεται και αναλαμβάνει καθήκοντα της επικεφαλής της Ομοσπονδιακής Τράπεζας των ΗΠΑ και γίνεται η πρώτη γυναίκα στο αξίωμα αυτό. (agronews)

;Καταστροφές και δυστυχήματα
*Από πτώση μικρού αεροσκάφους τύπου King Air 90 στο αεροδρόμιο Λανσέρια του Γιοχάνεσμπουργκ σκοτώνονται 3 άτομα. (Ναυτεμπορική) 
*Στην Κεφαλονιά σημειώνεται νέα σεισμική δόνηση μεγέθους 5,7 βαθμών της κλίμακας Ρίχτερ, ενώ εφαρμόζεται το σχέδιο Δευκαλίων. για τη διευκόλυνση των υπηρεσιών. (Σκάι) 

;Πολιτική
*Επιστρέφει στα καθήκοντά του στην Ουκρανία ο πρόεδρος Βίκτορ Γιανουκόβιτς, έπειτα από τετραήμερη απουσία λόγω ασθενείας. (Ημερησία)

## 4 Φεβρουαρίου
;Πόλεμος και επιθέσεις
*Σκοτώνονται 1 αξιωματικός της αστυνομίας και 7 ισλαμιστές μαχητές σε ανταλλαγή πυροβολισμών στην πρωτεύουσα της Τυνησίας, Τύνιδα. (Reuters) 

;Δυστυχήματα και καταστροφές
*Από τη σύγκρουση επιβατικής αμαξοστοιχίας με λεωφορείο στη βορειοανατολική Ουκρανία σκοτώνονται τουλάχιστον 12 άτομα. (enet.gr)
*Η Κεφαλονιά κηρύσσεται σεισμόπληκτη περιοχή. (Σκάι) 

;Νόμος και έγκλημα
*Το Κοινοβούλιο της Σκωτίας υπερψηφίζει το νομοσχέδιο που καθιστά νόμιμους τους γάμους μεταξύ ατόμων του ίδιου φύλου στη Σκωτία. (BBC)

## 5 Φεβρουαρίου
;Πόλεμος και επιθέσεις
*Τουλάχιστον 16 άτομα σκοτώνονται ως αποτέλεσμα του κύματος βομβιστικών επιθέσεων στο Ιράκ. (AP διά ''Los Angeles Times'')

;Καταστροφές
*Σφοδρές πλημμύρες πλήττουν τη Βολιβία, με απολογισμό τουλάχιστον 38 νεκρούς. (Ημερησία)

;Διεθνείς σχέσεις
*Ο πρόεδρος των Φιλιππίνων Μπενίνιο Ακίνο ο Τρίτος συγκρίνει το έδαφος που διεκδικείται στη Θάλασσα της Νότιας Κίνας με τη ναζιστική εισβολή στην Τσεχοσλοβακία.(''Telegraph'') (''The New York Times'')

## 6 Φεβρουαρίου

;Τέχνες και κουλτούρα
*Ο Τζέι Λένο αποχαιρετά για 2η φορά το κοινό της εκπομπής του *[[The Tonight Show]]*. (''Los Angeles Times'')

;Καταστροφές
*Τα σωστικά συνεργεία ανασύρουν 8 πτώματα από ορυχείο χρυσού στο Ντούρνκοπ της Νότιας Αφρικής, έπειτα από φωτιά στις 4 Φεβρουαρίου τη νύχτα. Ένας εργάτης αγνοείται, ενώ 8 άλλοι σώζονται. (BBC)

;Διεθνείς σχέσεις
*Για πρώτη φορά στην ιστορία των Ολυμπιακών Αγώνων, ο γενικός γραμματέας του ΟΗΕ Μπαν Κι Μουν μιλά στη σύνοδο της Διεθνούς Ολυμπιακής Επιτροπής, στις παραμονές της έναρξης των Χειμερινών Ολυμπιακών Αγώνων στο Σότσι.(OLYMPIC.ORG)

## 7 Φεβρουαρίου

;Τέχνες και κουλτούρα
*Ο τελευταίος ομιλητής της γλώσσας των αυτοχθόνων της Αμερικής Κλάλαμ πεθαίνει στην πολιτεία της Ουάσινγκτον. (Reuters) 

;Πολιτική
*Έπειτα από αρκετές ημέρες επεισοδίων στη Βοσνία, το κτήριο του Προεδρείου στο Σαράγεβο γίνεται στόχος επίθεσης. (Al Jazeera)

;Διεθνείς σχέσεις
*Το υπουργείο Εξωτερικών στη Ρωσία καταδικάζει τις νέες αμερικανικές κυρώσεις εναντίον του Ιράν, αποκαλώντας τες "απαράδεκτες" και κάνοντας λόγο για παραβίαση της συνθήκης της Γενεύης. (RIA Novosti)

;Αθλητισμός
*Χειμερινοί Ολυμπιακοί Αγώνες 2014:
**Τελείται η τελετή έναρξης των Χειμερινών Ολυμπιακών Αγώνων στο Σότσι. (BBC)
**Συλλαμβάνεται στην Κωνσταντινούπολη ο άνθρωπος που αποπειράθηκε να κάνει αεροπειρατεία σε πτήση της Pegasus Airlines, που πετούσε πάνω από το Χαρκίβ της Ουκρανίας και απαιτεί να προσγειωθεί στο Σότσι. Οι πιλότοι έκλεισαν τις οθόνες της πτήσης και προσγειώθηκαν στην Κωνσταντινούπολη. (New York Times) (Telegraph) (CNN)

## 8 Φεβρουαρίου
;Οικονομία και επιχειρήσεις
*Η εταιρεία McDonald's ανοίγει το πρώτο της εστιατόριο στο Βιετνάμ, στην πόλη Χο Τσι Μινχ. (BBC)

;Καταστροφές και δυστυχήματα
*Από εκτροχιασμό τρένου κοντά στο Ανό της Γαλλίας σκοτώνονται 2 άνθρωποι. (BBC)
*Από πυρκαγιά σε ξενοδοχείο της Μεδίνα της Σαουδικής Αραβίας σκοτώνονται 15 Αιγύπτιοι προσκυνητές και άλλοι 130 τραυματίζονται. (Reuters) 
*Σε σύγκρουση φορτηγού με λεωφορείο στην επαρχία Μεντόσα της Αργεντινής, σκοτώνονται τουλάχιστον 17 άτομα και περισσότερα από 10 άλλα τραυματίζονται.(EFE μέσω Fox News)
*Σφοδρή χιονοθύελλα πλήττει την Ιαπωνία, με απολογισμό 6 νεκρούς και πάνω από 600 τραυματίες. (Australia Network)

;Πολιτική και εκλογές
*Ο Χαμντίν Σαμπαχί ανακοινώνει την υποψηφιότητά του για τις επερχόμενες προεδρικές εκλογές στην Αίγυπτο. (''Los Angeles Times'')

;Αθλητισμός
*Χειμερινοί Ολυμπιακοί Αγώνες 2014:
**Ο Νορβηγός αθλητής Όλε Έιναρ Μπγιορντάλεν ισοφαρίζει το ρεκόρ των 12 μεταλλίων σε Χειμερινούς Ολυμπιακούς Αγώνες, που κατέχει και ο συμπατριώτης του, Μπγιόρν Ντάελι, έπειτα από την κατάκτηση του χρυσού μεταλλίου στο σπριντ του διάθλου στους Χειμερινούς Ολυμπιακούς Αγώνες στο Σότσι. (ABC News Australia)

## 9 Φεβρουαρίου
;Πόλεμος και επιθέσεις
*Ένοπλος σκοτώνει 2 άτομα σε Ορθόδοξο ναό στη ρωσική πόλη Γιούζνο-Σαχαλίνσκ της Σαχαλίνης. (BBC)

;Πολιτική
*Η ομοσπονδιακή κυβέρνηση αναγνωρίζει το γάμο μεταξύ ατόμων του ιδίου φύλου στις ΗΠΑ. (CNN)

;Νόμος και έγκλημα
*Οι ιδιοκτήτες του εργοστασίου Tazreen Fashions, όπου ξέσπασε πυρκαγιά το Νοέμβριο του 2012, παραδίδονται για να τους απαγγελθούν κατηγορίες για ανθρωποκτονία αναφορικά με το θάνατο 112 εργατών από την πυρκαγιά στο εργοστάσιο στην Ντάκα του Μπανγκλαντές. (''The Globe and Mail'')
*Ο Μαρκ Χάρπερ παραιτείται από υπουργός Μετανάστευσης της Βρετανίας έπειτα από την αποκάλυψη ότι απασχολούσε έναν αλλοδαπό εργάτη χωρίς νόμιμα έγγραφα. (''The New York Times'')

;Πολιτική και εκλογές
*Ελβετικά δημοψηφίσματα 2014
**Μόλις άνω του 50% των ψηφοφόρων υπερψηφίζουν σε δημοψήφισμα την πρόταση να σταματήσει η μαζική εισροή μεταναστών και να επανέλθει το παλιό αυστηρό καθεστώς των ποσοστώσεων. (The Guardian)

;Επιστήμη και τεχνολογία
*Επιστήμονες από το Αυστραλιανό Εθνικό Πανεπιστήμιο ανακαλύπτουν το παλαιότερο γνωστό αστέρι του Σύμπαντος, ονόματι SMSS J031300.36-670839.3, που υπολογίζεται να έχει ηλικία γύρω στα 13,6 δισεκατομμύρια χρόνια. (NineMSN), (International Business Times)
*Ερευνητές από το *Science Translational Medicine* υποστηρίζουν ότι η βιταμίνη C μπορεί να είναι χρήσιμη στο να διευκολύνει τη χημειοθεραπεία εναντίον του καρκίνου. (BBC)

## 10 Φεβρουαρίου
;Καταστροφές
*Τουλάχιστον 50 άτομα πεθαίνουν σε πλημμύρες και κατολισθήσεις στην πρωτεύουσα Μπουζουμπούρα του Μπουρούντι. (BBC)

;Νόμος και έγκλημα
*Η ιρλανδική επιτροπή για το συνήγορο του πολίτη στην Ιρλανδική Δημοκρατία αποκαλύπτεται ότι έπεσε θύμα υποκλοπών και υπήρχε παράνομη πρόσβαση διεθνώς στα emails, τα wi-fi και τα τηλέφωνα στην έδρα του συνηγόρου, στο Δουβλίνο. (The Journal) (Mirror)

;Πολιτική και εκλογές
*Προεδρική αντιπροσωπεία συμφωνεί στη μετατροπή της Υεμένης σε ομοσπονδιακό κράτος, με 6 επαρχίες: Χαντραμούτ και Άντεν στον Νότο, Σάμπα, Τζάναντ, Άζαλ και Ταχάμα στο Βορρά.(Capital.gr)

## 11 Φεβρουαρίου
;Δυστυχήματα
*Από τη συντριβή στρατιωτικού αεροσκάφους τύπου Lockheed C-130 Hercules στην ορεινή περιοχή της επαρχίας Ουμ Ελ Μπουαγκί, στην ανατολική Αλγερία, σκοτώνονται 77 άνθρωποι. (Reuters) , (BBC)

;Διεθνείς σχέσεις
**Οι πρώτες κυβερνητικές συναντήσεις έπειτα από 65 χρόνια λαμβάνουν χώρα μεταξύ της Κίνας και της Ταϊβάν.(Σκάι) 
**Υπό πίεση για την εξόρυξη κοιτασμάτων φυσικού αερίου, διεξάγονται συνομιλίες για το Κυπριακό υπό την αιγίδα της απεσταλμένης του ΟΗΕ, Λίζας Μπάτενχαϊμ. Ο πρόεδρος της Κυπριακής Δημοκρατίας Νίκος Αναστασιάδης και ο Τουρκοκύπριος ηγέτης Ντερβίς Έρογλου συμφωνούν επί του Κοινού Ανακοινωθέντος στο παλιό αεροδρόμιο της Λευκωσίας. (Το Βήμα)

;Αθλητισμός
*Η Διεθνής Ολυμπιακή Επιτροπή αίρει τον αποκλεισμό που είχε επιβληθεί στην Ολυμπιακή Επιτροπή της Ινδίας και η άρση τίθεται σε ισχύ πάραυτα. Κατά συνέπεια, από σήμερα οι αθλητές της Ινδίας μπορούν να συμμετέχουν στους Χειμερινούς Ολυμπιακούς Αγώνες με τη σημαία της χώρας τους. (BBC)

## 12 Φεβρουαρίου
;Πόλεμος και επιθέσεις
*Η Ρωσία δηλώνει ότι θα ασκήσει βέτο στο ψήφισμα του ΟΗΕ για την πρόσβαση σε ανθρωπιστική βοήθεια στη Συρία, ισχυριζόμενη ότι το σχέδιο αποτελεί πρόφαση για στρατιωτικά χτυπήματα εναντίον της Συρίας. (Reuters)  
*Στην Κεντροαφρικανική Δημοκρατία εντοπίζεται από άντρες της ειρηνευτικής αποστολής της Αφρικανικής Ένωσης ένας ομαδικός τάφος στην πρωτεύουσα Μπανγκί. (enet.gr)

;Πολιτική
*Διαδηλωτές πραγματοποιούν πορεία διαμαρτυρίας σε διάφορες πόλεις στη Βενεζουέλα, με τουλάχιστον 2 νεκρούς κατά τις αντικυβερνητικές κινητοποιήσεις. (Reuters) 

## 13 Φεβρουαρίου
;Πόλεμος και επιθέσεις
*Το Αφγανιστάν αποφυλακίζει 65 κρατουμένους από το κέντρο κράτησης Παρουάν, παρά τις ανησυχίες από πλευράς ΗΠΑ ότι οι άνδρες ήταν υπεύθυνοι για επιθέσεις με στόχο τις δυνάμεις του ΝΑΤΟ και τις δυνάμεις του Αφγανιστάν. (BBC)

;Πολιτική
*Την πρόθεσή του να υποβάλει την παραίτησή του από την θέση του Πρωθυπουργού της Ιταλίας την επόμενη ημέρα ανακοινώνει ο Ενρίκο Λέτα. (Καθημερινή)

;Διεθνείς σχέσεις
*Ο Ρώσος πρόεδρος Βλαντίμιρ Πούτιν αναφέρει ότι υποστηρίζει την υποψηφιότητα του υπουργού Άμυνας της Αιγύπτου, Αμπντέλ Φατάχ ελ Σίσι για τις επερχόμενες προεδρικές εκλογές.(Reuters)  (The Telegraph)

## 14 Φεβρουαρίου
;Καταστροφές και δυστυχήματα
*Από το πέρασμα γιγάντιας χιονοθύελλας πεθαίνουν τουλάχιστον 22 άτομα. (BBC)
*Η έκρηξη του ηφαιστείου Κελούντ στην Ιάβα προξενεί το κλείσιμο των αεροδρομίων σε 3 πόλεις: τις Σουραμπάγια, Γιογκιακάρτα και Σόλο, όπως και τον αναφερόμενο θάνατο 2 ατόμων. (Reuters) 

; Πολιτική 
* Ο Ενρίκο Λέτα πραγματοποιεί τη χθεσινή δήλωσή του και υποβάλλει την παραίτησή του στον Πρόεδρο της Ιταλικής Δημοκρατίας, Τζόρτζιο Ναπολιτάνο. Ο Ναπολιτάνο ξεκίνησε άμεσα τις διαδικασίες για ανάδειξη νέου πρωθυπουργού.(Το Βήμα)

## 15 Φεβρουαρίου
;Πόλεμος και επιθέσεις
*Χωρίς συμφωνία για την επίλυση του Συριακού τερματίζονται οι συνομιλίες στη Γενεύη.(''The Washington Post'')

;Τέχνες και κουλτούρα
*Η υποψήφια για Όσκαρ Έλεν Πέιτζ αποκαλύπτει ότι είναι λεσβία.(CNN)
*Ο πρωθυπουργός του Βιετνάμ Νγκουγιέν Ταν Ντουνγκ αρχίζει την κατασκευή της μεγαλύτερης θαλάσσιας γέφυρας του Βιετνάμ και της Νοτιοανατολικής Ασίας, στο Χαϊφόν. (''The Wall Street Journal'')

;Πολιτική και εκλογές
*Σχηματίζεται νέα κυβέρνηση στο Λίβανο, έπειτα από αβεβαιότητα 10 μηνών. Ο Ταμάμ Σαλάμ εκλέγεται νέος πρωθυπουργός. (Reuters) 

;Αθλητισμός
* Ο Γάλλος επικοντιστής Ρενό Λαβιλενί καταρρίπτει το ρεκόρ του Σεργκέι Μπούμπκα με 6,16 μ. άλμα στο Ντόνετσκ. (BBC)

## 16 Φεβρουαρίου
;Πόλεμος και επιθέσεις
*Από έκρηξη βόμβας σε τουριστικό λεωφορείο στην Τάμπα της Αιγύπτου, σκοτώνονται 3 Κορεάτες και 1 Αιγύπτιος. (''New York Times'') (''The Times of Israel'')
*Σε εκτροχιασμό τρένου λόγω βόμβας στο νοτιοδυτικό Πακιστάν, σκοτώνονται 8 άτομα. (AP)
*Ύποπτοι φανατικοί ισλαμιστές σκοτώνουν 90 άτομα στη διάρκεια επιδρομής σε χωριό της Νιγηρίας, στα σύνορα με το Καμερούν. (Reuters) 

;Τέχνες και κουλτούρα
*67η απονομή Βραβείων Βρετανικής Ακαδημίας Κινηματογράφου:
**Στην τελετή απονομής των βραβείων της Βρετανικής Ακαδημίας στο Royal Opera House του Λονδίνου η ταινία 12 Χρόνια Σκλάβος κερδίζει το βραβείο καλύτερης ταινίας και ο πρωταγωνιστής της, Τσιούετελ Έτζιοφορ κερδίζει το βραβείο καλύτερου ηθοποιού. (BBC) (Sky News)
**Η Αυστραλή ηθοποιός Κέιτ Μπλάνσετ κερδίζει στην κατηγορία καλύτερης ηθοποιού για το ρόλο της στο φιλμ *[[Blue Jasmine]]*. (Sky News)

;Καταστροφές
*Σφοδρή χιονόπτωση πλήττει το Τόκιο και άλλα μέρη στην ανατολική Ιαπωνία, με απολογισμό τουλάχιστον 12 νεκρούς. (Reuters) 

;Πολιτική
*Αντικυβερνητικοί διαδηλωτές στην Ουκρανία τερματίζουν, έπειτα από 2 μήνες, την κατάληψη του δημαρχείου στο Κίεβο, ύστερα από την αμνηστία που έδωσε η κυβέρνηση. (''The Washington Post'')

## 17 Φεβρουαρίου
;Πόλεμος και επιθέσεις
*Τουλάχιστον 25 άνθρωποι σκοτώνονται και δεκάδες τραυματίζονται σε διάφορες βομβιστικές επιθέσεις στη Βαγδάτη.(The New York Times)

;Νόμος και έγκλημα
*Στη διάρκεια επεισοδίων σε κέντρο κράτησης παράνομων μεταναστών στο νησί Μανούς της Παπούα Νέας Γουινέας πεθαίνει 1 άτομο και άλλα 77 τραυματίζονται. (''The Australian'')

;Δυστυχήματα
*Η αστυνομία του Νεπάλ βρίσκει τα συντρίμμια του εξαφανισμένου αεροπλάνου της Nepal Airlines στα δυτικά της χώρας. Στο δυστύχημα σκοτώθηκαν οι 18 επιβάτες και το πλήρωμα. (AFP μέσω Yahoo! News)

;Διεθνείς σχέσεις
*Η Βενεζουέλα διατάζει την απέλαση 3 αξιωματούχων του αμερικανικού προξενείου, καθώς κλιμακώνεται η ένταση αναφορικά με τις αντικυβερνητικές διαδηλώσεις στη χώρα. Οι ΗΠΑ έχουν κατηγορηθεί ότι εργάζονται με την αντιπολίτευση με σκοπό την υπονόμευση του προέδρου Μαντούρο και της κυβέρνησής του. (''The Times of India'')

;Επιστήμη
Ο αστεροειδής 2000 ΕΜ26 περνά πολύ κοντά από τη τροχιά της Γης. (newsbomb)

;Πολιτική και εκλογές
*Ο Δήμαρχος Φλωρεντίας, Ματέο Ρέντσι, λαμβάνει εντολή σχηματισμού κυβέρνησης από τον Ιταλό πρόεδρο, Τζόρτζιο Ναπολιτάνο. (Bloomberg)

## 18 Φεβρουαρίου
;Πόλεμος και επιθέσεις
*Στην Ταϊλάνδη συγκρούονται αντικυβερνητικοί διαδηλωτές με την αστυνομία, με απολογισμό 1 αστυνομικό νεκρό και δεκάδες τραυματίες. (''Sydney Morning Herald'')
*Euromaidan:
**Αναζωπυρώνονται οι βίαιες συγκρούσεις ανάμεσα στις αστυνομικές δυνάμεις και στους διαδηλωτές της αντιπολίτευσης στο Κίεβο, με τον αριθμό των νεκρών να φτάνει τους 14, εκ των οποίων οι 6 αστυνομικοί. (CNN) (BBC) (Reuters) 

;Πολιτική και εκλογές
*Ο δικαστής Κένεθ Χέιν του Ανωτάτου Δικαστηρίου της Αυστραλίας ακυρώνει τις εκλογές για την ανάδειξη των μελών της Γερουσίας στην πολιτεία της Δυτικής Αυστραλίας λόγω έλλειψης ψηφοδελτίων σε μία οριακή εκλογή. (Yahoo! News) 

## 19 Φεβρουαρίου
;Πόλεμος και επιθέσεις
*Euromaidan
**Σε συμφωνία για την επίλυση της κρίσης στην Ουκρανία καταλήγουν η κυβέρνηση του προέδρου Βίκτορ Γιανουκόβιτς και οι διαδηλωτές στη διάρκεια συνομιλιών. Τις τελευταίες ημέρες τουλάχιστον 25 άτομα σκοτώθηκαν και άλλα 241 τραυματίστηκαν κατά τη διάρκεια των βίαιων επεισοδίων ανάμεσα στους αντικυβερνητικούς διαδηλωτές και στις αστυνομικές δυνάμεις. (Yahoo! News), (Wires μέσω ''Chicago Tribune'')
**Απολύεται από τον πρόεδρο Γιανουκόβιτς ο αρχηγός του στρατού, Βολοντίμιρ Ζαμάνα και αντικαθίσταται από το Γιούρι Ίλιν. (AAP μέσω SBS)
**Σε αρκετές πόλεις στη Δυτική Ουκρανία, καταλαμβάνονται κυβερνητικά κτήρια από τους διαδηλωτές. (Yahoo! News)
*Σε βομβιστική επίθεση με στόχο προπύργιο των Χεζμπολάχ στο Λίβανο, σκοτώνονται 2 άνθρωποι και άλλοι 38 τραυματίζονται στη Βηρυτό. (Bloomberg μέσω Business Week)

;Τέχνες και κουλτούρα
*Συλλαμβάνονται και εν συνεχεία αφήνονται ελεύθερες τα πρώην μέλη του συγκροτήματος Pussy Riot, Ναντέζντα Τολοκονίκοβα και Μαρία Αλιόχινα, έπειτα από διαδήλωση στη διάρκεια των Χειμερινών Ολυμπιακών Αγώνων στο Σότσι. (''USA Today'') 
*Το Κοινοβούλιο της Ινδίας εγκρίνει νομοσχέδιο, με το οποίο θα καταστεί κρατίδιο η ιστορική περιοχή Τελανγκάνα.(''The Guardian'')
*Απονέμονται τα Βραβεία BRIT για το 2014 στην O2 Arena του Λονδίνου, με νικητή τον Ντέιβιντ Μπάουι στην κατηγορία του καλύτερου Βρετανού άντρα καλλιτέχνη και την Έλι Γκάουλντινγκ να κερδίζει την αντίστοιχη κατηγορία στις γυναίκες. Καλύτερο συγκρότημα αναδεικνύονται οι Arctic Monkeys. (Spin)

;Διεθνείς σχέσεις
*Η Μποτσουάνα τερματίζει τις διπλωματικές σχέσεις με τη Βόρεια Κορέα έπειτα από την έκθεση των Ηνωμένων Εθνών για την κατάσταση των ανθρωπίνων δικαιωμάτων στην ασιατική χώρα.(Global Post)

;Νόμος και έγκλημα
*Η κυβέρνηση στο κρατίδιο Ταμίλ Ναντού της Ινδίας αποφασίζει την αποφυλάκιση 3 αντρών και 1 γυναίκας που είχαν καταδικαστεί για τη δολοφονία του πρώην πρωθυπουργού, Ρατζίβ Γκάντι το 1991.(BBC)

## 20 Φεβρουαρίου
;Πόλεμος και επιθέσεις
*Euromaidan:
**Η εύθραυστη εκεχειρία παραβιάζεται στην Ουκρανία, με την αστυνομία και τους διαδηλωτές να συγκρούονται ξανά στο Κίεβο, με απολογισμό δεκάδες νεκρούς από αμφότερες τις πλευρές.(Kiev Post), (Associated Press)
**Την παραίτησή του ανακοινώνει ο δήμαρχος του Κιέβου, Βολοντίμιρ Μακεγιένκο, ο οποίος αποχωρεί και από το κυβερνών κόμμα.(RIA Novosty)
**Η ΕΕ επιβάλλει κυρώσεις εναντίον της Ουκρανίας με παγώματα λογαριασμών και απαγορεύσεις σε έκδοση βίζας. (BBC)

;Πολιτική και εκλογές
*Αυστραλιανές γενικές εκλογές 2013:
**Με απόφαση του Ανωτάτου Δικαστηρίου της Αυστραλίας οι εκλογές για την ανάδειξη των μελών της Γερουσίας το 2013 στη Δυτική Αυστραλία ήταν άκυρες, κάτι που σημαίνει ότι στην πολιτεία αυτή θα διεξαχθεί επαναληπτικός γύρος. (The Australian)

;Αθλητισμός
*Η Ουκρανή αθλήτρια του αλπικού σκι Μπογκντάνα Ματσότσκα αποφασίζει να αποχωρήσει από τους Ολυμπιακούς Αγώνες του Σότσι, ενώ στη χώρα της συνεχίζονται οι πολύνεκρες διαδηλώσεις εναντίον της κυβέρνησης. (BBC)

## 21 Φεβρουαρίου
;Πόλεμος και επιθέσεις
*Euromaidan:
**Η κυβέρνηση της Ουκρανίας συμφωνεί με την αντιπολίτευση στο σχηματισμό κυβέρνησης εθνικής ενότητας και στη διεξαγωγή πρόωρων εκλογών. (''The Telegraph'')
*Η 22χρονη βασίλισσα της ομορφιάς Χένεσις Καρμόνα σκοτώνεται με σφαίρα στο κεφάλι στη διάρκεια φοιτητικής διαδήλωσης εναντίον της κυβέρνησης του Νικολάς Μαδούρο στη Βενεζουέλα.(''The New York Times'')

;ΜΜΕ
*Ο πρόεδρος Μαδούρο της Βενεζουέλας απειλεί να εκδιώξει το CNN από τη χώρα, ισχυριζόμενος ότι το διεθνές ειδησεογραφικό δίκτυο υποστηρίζει μονομερώς την αντιπολίτευση στη χώρα. (BBC)

;Δυστυχήματα
*Από την συντριβή στρατιωτικού αεροσκάφους της Πολεμικής Αεροπορίας της Λιβύης, σκοτώνονται 11 άνθρωποι εξαιτίας πυρκαγιάς στον κινητήρα. Το δυστύχημα συνέβη στην κυβερνητική επαρχία Ναμπέλ της Τυνησίας. (CNN)

;Νόμος και έγκλημα
*Στο Σουδάν παραπέμπεται σε δίκη μία παντρεμένη γυναίκα από την Αιθιοπία μετά τον ομαδικό βιασμό της, με το αιτιολογικό ότι καθυστέρησε να το ανακοινώσει. Το θύμα αντιμετωπίζει τη θανατική ποινή για μοιχεία. (''The Daily Mail'')

;Επιστήμη και τεχνολογία
*Καθηγητής γλωσσολογίας από το Πανεπιστήμιο του Μπεντφορντσάιρ καταφέρνει να αποκρυπτογραφήσει 10 λέξεις από το αινιγματικό Χειρόγραφο Βόινιτς. (BBC)

;Τέχνη
*Πεθαίνει λίγο πριν συμπληρώσει τα 60 του χρόνια, ο δημοφιλής τραγουδιστής και ηθοποιός Σάκης Μπουλάς.

;Αθλητισμός
*Χειμερινοί Ολυμπιακοί Αγώνες 2014:
**Αίτημα υποβάλλεται στο Change.org για να ερευνηθεί η επικράτηση της Αντελίνα Σοτνίκοβα επί της Γιούνα Κιμ. (''The Washington Times'')

## 22 Φεβρουαρίου
;Πόλεμος και επιθέσεις
*Euromaidan:
**Το ουκρανικό Κοινοβούλιο αποφασίζει να αποφυλακιστεί η πρώην πρωθυπουργός Γιούλια Τιμοσένκο, η οποία φυλακίστηκε, σύμφωνα με τους υποστηρικτές της, με κατηγορίες υποκινούμενες από πολιτικά κίνητρα. (''The Irish Times'')
**Οι διαδηλωτές στο Κίεβο θέτουν υπό τον έλεγχό τους την πρωτεύουσα, με πληροφορίες να κάνουν λόγο για φυγή του προέδρου Βίκτορ Γιανουκόβιτς προς την ανατολική Ουκρανία. (AP)
**Ο οικονομολόγος και συγγραφέας Ολεξάντρ Τουρτσίνοφ ψηφίζεται ως πρόεδρος του Κοινοβουλίου και με αυτήν την ιδιότητα ως μεταβατικός Πρόεδρος. (''Kyiv Post'')

;Θρησκεία
*Ο Πάπας Φραγκίσκος χειροτονεί 19 νέους καρδιναλίους στη διάρκεια τελετής στη Βασιλική του Αγίου Πέτρου στη Ρώμη. (BBC)

;Πολιτική και εκλογές
*Ορκίζεται νέος Πρωθυπουργός της Ιταλίας ο Ματέο Ρέντσι. (BBC)

;Αθλητισμός
*Η Νορβηγίδα Μάριτ Μπιόργκεν γίνεται η πιο πετυχημένη αθλήτρια στην ιστορία των Χειμερινών Ολυμπιακών Αγώνων, κερδίζοντας το 6ο της χρυσό μετάλλιο στη χιονοδρομία ανωμάλου δρόμου (στα 30 χλμ ελεύθερο). Συνολικά έχει κερδίσει 10 μετάλλια σε Ολυμπιακούς Αγώνες. (AP μέσω Yahoo! News) 

## 23 Φεβρουαρίου
;Πόλεμος και επιθέσεις
*Ουκρανική Επανάσταση το 2014:
**Ο πρώην πρόεδρος της Ουκρανίας Βίκτορ Γιανουκόβιτς εμποδίζεται από το να ταξιδέψει αεροπορικώς προς τη Ρωσία από τις τελωνειακές αρχές του Ντόνετσκ. (''Moscow Times'')
*Τουλάχιστον 2 άτομα σκοτώνονται και άλλα 41 τραυματίζονται στη διάρκεια επίθεσης που πλήττει συγκέντρωση της αντιπολίτευσης στην περιφέρεια Χάο Σαμίνγκ της επαρχίας Τρατ. (Reuters) 
*Σε επίθεση των Ταλιμπάν με στόχο βάση των Ενόπλων Δυνάμεων του Αφγανιστάν στην επαρχία Κουνάρ, σκοτώνονται 19 στρατιώτες και απάγονται άλλοι 7. (Reuters) 
*Εμφύλιος πόλεμος στη Συρία: Σε βομβιστική επίθεση κοντά σε νοσοκομείο στα βόρεια της χώρας, στα σύνορα με την Τουρκία, σκοτώνονται 7 άτομα και 50 τραυματίζονται. (BBC)
;Αθλητισμός
*Ολοκληρώνονται με την τελετή λήξης στο Σότσι οι Χειμερινοί Ολυμπιακοί Αγώνες 2014. (''Sydney Morning Herald'')
*Ο Ντέιλ Έρνχαρτ, τζούνιορ κερδίζει τελικά το ράλι Daytona 500 έπειτα από διακοπή του αγώνα λόγω βροχής. (Fox News)

## 24 Φεβρουαρίου
;Πόλεμος και επιθέσεις
*Ουκρανική Επανάσταση το 2014
**Η Ευρωπαϊκή Επιτροπή αναγνωρίζει τον Ολεξάντρ Τουρτσίνοφ ως το νόμιμο προσωρινό πρόεδρο της Ουκρανίας. (DPA μέσω Europe Online) 
**Εκδίδεται ένταλμα σύλληψης για τον πρώην πρόεδρο Βίκτορ Γιανουκόβιτς και για άλλους αξιωματούχους, για το ρόλο τους στο θάνατο πολιτών στη διάρκεια των διαδηλώσεων. (Fox News και AP)
*Στη Βενεζουέλα, 10 ακόμα άνθρωποι σκοτώνονται, καθώς ο πρόεδρος Νικολάς Μαδούρο διατάζει την αστυνομία να επιτίθεται εναντίον διαδηλωτών.(''Al Jazeera'')

;Τέχνες και κουλτούρα
*Ο πρόεδρος της Ουγκάντα Γιουέρι Μουσέβενι υπογράφει το νομοσχέδιο που προβλέπει αυστηροποίηση για την ομοφυλοφιλία.(''TIME'' magazine)

;Καταστροφές και δυστυχήματα
*Ο αριθμός των νεκρών από τις πλημμύρες στην επαρχία Παπούα της Ινδονησίας έφτασε τους 11. (News Limited) 
*Τουλάχιστον 7 άτομα πεθαίνουν και άλλα 37 τραυματίζονται από την κατάρρευση γέφυρας κατά τη μεταφορά ενός φερέτρου στην επαρχία Λάου Τσάου του Βιετνάμ. (AP via Inquirer)

;Πολιτική και εκλογές
*Την πρόθεσή της να μην παραιτηθεί ανακοινώνει η πρωθυπουργός της Ταϊλάνδης, Γίνγκλουκ Σιναουάτρα. (''Straits Times'')
*Παραιτείται σύσσωμη η κυβέρνηση της Αιγύπτου. (Reuters) 

;Επιστήμη και τεχνολογία
*Επιβεβαιώνεται ότι το αρχαιότερο κομμάτι του γήινου φλοιού είναι ένας κρύσταλλος από ζιρκόνιο ηλικίας 4,4 δισ ετών, με προέλευση τη Δυτική Αυστραλία.(BBC)

## 25 Φεβρουαρίου
;Πόλεμος και επιθέσεις
*Στη διάρκεια επίθεσης από ισλαμιστές της Μπόκο Χαράμ σκοτώνονται 59 μαθητές σε κολέγιο της Ομοσπονδιακής Κυβέρνησης στην πόλη Μπουνί Γιαντί στο κρατίδιο Γιόμπε. (Reuters) , (Sky News)

;Διεθνείς σχέσεις
*Οι ΗΠΑ παύουν επίσημα να αναγνωρίζουν το Βίκτορ Γιανουκόβιτς ως νόμιμο πρόεδρο της Ουκρανίας με το αιτιολογικό ότι "οι πράξεις του έχουν υποβιβάσει τη νομιμότητά του". (''Guardian'')

;Πολιτική και εκλογές
*Το Κοινοβούλιο της Ουκρανίας αφαιρεί το πεντάκτινο κόκκινο αστέρι από την αιχμηρή οροφή του κτηρίου του σε ένα μέτρο που έχει σκοπό να διαγράψει τη σοβιετική κληρονομιά της χώρας. (RIA Novosty)
*Καταδικάζονται σε φυλάκιση για 7-10 ημέρες οι Ρώσοι ακτιβιστές της αντιπολίτευσης Μπόρις Νέμτσοφ, Αλεξέι Ναβάλνι και Ιλία Γιασίν με την κατηγορία της αντίστασης κατά της αρχής στη διάρκεια των διαδηλώσεων για την υπόθεση της πλατείας Μπολότναγια. Την προηγούμενη ημέρα στη Μόσχα η αστυνομία έθεσε υπό κράτηση περισσότερα από 400 άτομα, μεταξύ των οποίων οι Ναντέζντα Τολοκονίκοβα και Μαρία Αλιόχινα. (RAPSI) (RFE/RL) (The Moscow Times) (Euronews) 

## 26 Φεβρουαρίου
;Πόλεμος και επιθέσεις
*Επανάσταση στην Ουκρανία το 2014, Κρίση στην Κριμαία το 2014:
**Ο προσωρινός πρόεδρος Ολεξάντρ Τουρτσίνοφ γίνεται επίσημα ο αρχηγός των Ενόπλων Δυνάμεων της Ουκρανίας. (''Ministry of Defence'')
**Ο υπηρεσιακός υπουργός Εσωτερικών της Ουκρανίας Αρσέν Αβάκοφ αναφέρει τη διάλυση της επίλεκτης αστυνομικής δύναμης Berkut, οι οποίοι είναι υπόλογοι για θανάτους διαδηλωτών. (CNN)
**Ο πρόεδρος της Ρωσίας Βλαντίμιρ Πούτιν διατάζει τη διεξαγωγή έκτακτων στρατιωτικών ασκήσεων. (''Washington Post'')
*Εμφύλιος Πόλεμος στη Συρία:
**Ο συριακός στρατός και οι δυνάμεις της Χεζμπολάχ σκοτώνει περισσότερους από 70 αντάρτες μαχητές σε ενέδρα στα περίχωρα της Δαμασκού.(USA Today), (Reuters) 

;Νόμος και έγκλημα
*Σε θάνατο καταδικάζονται ερήμην 26 άτομα από αιγυπτιακό δικαστήριο για την σχεδίαση επιθέσεων με στόχο διερχόμενα πλοία από τη Διώρυγα του Σουέζ. (NBC News)
*Ο Μάικλ Αντεμπολάτζο και ο Μάικλ Αντεμπογουάλε καταδικάζονται σε ισόβια κάθειρξη για τη δολοφονία του Λι Ρίγκμπι. (BBC)

## 27 Φεβρουαρίου
;Πόλεμος και επιθέσεις
*Επανάσταση στην Ουκρανία το 2014, Κρίση στην Κριμαία το 2014:
**Το Κοινοβούλιο της Αυτόνομης Δημοκρατίας της Κριμαίας ανακοινώνει τη διεξαγωγή δημοψηφίσματος για το μέλλον της περιοχής και απολύει την τοπική κυβέρνηση. (''Kyiv Post'')
**Ο ανατραπείς πρόεδρος Βίκτορ Γιανουκόβιτς, σε δήλωσή του αναφέρει ότι παραμένει ο νόμιμος πρόεδρος και είναι έτοιμος να πολεμήσει μέχρι τέλους. (USA Today)
**Γύρω στους 50 ενόπλους που φέρουν ρωσικά εθνικά σύμβολα καταλαμβάνουν το κτήριο του Ανωτάτου Συμβουλίου της Κριμαίας ύστερα από τις συγκρούσεις ανάμεσα σε Τατάρους και Ρώσους διαδηλωτές. Οι προσωρινές αρχές της Ουκρανίας θέτουν τις δυνάμεις ασφαλείας σε κατάσταση συναγερμού. (''The Guardian'')  (AFP) 
**Το Κοινοβούλιο της Ουκρανίας διορίζει ως πρωθυπουργό της Ουκρανίας τον Αρσένι Γιάτσενιουκ. (Voice of America)
*Σε κύμα βομβιστικών επιθέσεων που πλήττουν τη Βαγδάτη, πρωτεύουσα του Ιράκ, σκοτώνονται 53 άτομα. (RT)
*Ινδός στρατιώτης αυτοκτονεί έχοντας σκοτώσει πρώτα 5 από τους συστρατιώτες του στο Τζαμού και Κασμίρ. (CNN)

;Διεθνείς σχέσεις
*Η Διεθνής Αμνηστία κατηγορεί το Ισραήλ ότι με τη θέλησή του διαπράττει εγκλήματα πολέμου εναντίον των Παλαιστινίων. (''Los Angeles Times'')

;Επιστήμη και τεχνολογία
*Το Τηλεσκόπιο του Κέπλερ ανακαλύπτει 715 νέους πλανήτες. (BBC)

## 28 Φεβρουαρίου
;Πόλεμος και επιθέσεις
*Επανάσταση στην Ουκρανία το 2014, Κρίση στην Κριμαία το 2014:
**Μέλη του ρωσικού κοινοβουλίου προτείνουν νέους νόμους που θα διευκολύνουν τη Ρωσία να προσαρτήσει τμήματα της Ουκρανίας. (BBC)
**Η Ρωσία τελικά επιβεβαιώνει ότι μετακίνησε στρατεύματα από την Κριμαία της Ουκρανίας με σκοπό να προστατέψει τα συμφέροντά της. (''Telegraph'') 
**Αρχηγός του στρατού διορίζεται ο Μιχαήλο Κούτσιν. (''Kyiv Post'')
**Ο προσωρινός γενικός εισαγγελέας Όλεχ Μαχνίτσκι επίσημα ζητά από τη Ρωσία να εκδώσει τον ανατραπέντα πρόεδρο Βίκτορ Γιανουκόβιτς μαζί με 10 ακόμα πρόσωπα. Η λίστα συμπεριλαμβάνει τον πρώην γενικό εισαγγελέα Βίκτορ Ψόνκα, τον πρώην υπουργό Εσωτερικών Βιτάλι Ζαχαρτσένκο, το συνεργάτη του Γιανουκόβιτς Άντρι Κλιούγιεφ και την πρώην υπουργό Δικαιοσύνης Ολίνα Λούκατς. (RIA Novosty)
**Ο υπηρεσιακός πρόεδρος της Ουκρανίας Ολεξάντρ Τουρτσίνοφ αναφέρει ότι ο ρωσικός στρατός εμπλέκεται άμεσα στην κρίση στην Κριμαία, ενώ ο υπουργός Εσωτερικών Αρσέν Αβάκοφ περιγράφει τα γεγονότα ως "στρατιωτική εισβολή και κατοχή". (Bloomberg) (CBS)
**Το πρακτορείο Interfax Ουκρανίας μεταδίδει ότι δύο αεροδρόμια έχουν καταλάβει και έχουν θέσει υπό τον έλεγχό τους ρωσόφιλοι άντρες, μαζί με το Διεθνές Αεροδρόμιο της Συμφερούπολης και ύψωσαν τη σημαία του ρωσικού ναυτικού. (Sky News) 
 
;Δυστυχήματα
*Τουλάχιστον 15 παιδιά σκοτώνονται από ανατροπή σχολικού λεωφορείου στην επαρχία Πρατσινμπούρι της Ταϊλάνδης.(CNN)

;Πολιτική και εκλογές
*Ο Ρώσος επιχειρηματίας Γκλεμπ Φετίσοφ, πρόεδρος της Συμμαχίας των Πρασίνων και των Σοσιαλδημοκρατών, τίθεται υπό κράτηση στη Μόσχα.(RAPSI) (RIA) (The Moscow Times)
*Ο ηγέτης της αντιπολιτευόμενης Συμμαχίας του Λαού Αλεξέι Ναβάλνι τίθεται σε κατ' οίκον περιορισμό από τις ρωσικές αρχές. (RFE/RL) (BBC) (RIA)

 02